Imaamnimada

Imaamnimada Af-Carabi (إمامة), Af-Ingiriis (Imamate) waa nidaam dowladeed oo Islaami ah, kaas oo madaxa ugu sarreeya uu yahay Imaam. Nidaamkan wuxuu isku daraa hogaamin diineed iyo siyaasadeed, iyadoo go’aannada dowliga ah lagu saleeyo shareecada Islaamka.

 Imaamka 

Imaamka waa hogaamiyaha ugu sarreeya ee Imaamnimada. Mas'uuliyadiisu waa laba dhinac oo muhiim ah:

1. Arrimaha diinta

 Hagidda bulshada si waafaqsan shareecada Islaamka.
 Dhiirrigelinta waxbarashada diined iyo dhaqanka Islaamiga ah.
 Xalinta khilaafaadka diineed iyo la-talin bulsho.

2. Arrimaha siyaasadda

 Hogaaminta maamulka iyo fulinta siyaasadaha dowladda.
 Ilaalinta sharciga iyo nidaamka Islaamiga ah.
 Ka shaqeynta horumarinta bulshada iyo sugidda amaanka guud.

 Astaamaha Nidaamka 

 Hogaamiyaha ugu sarreeya waa Imaam, oo isku haya awood diineed iyo mid siyaasadeed.
 Waxaa jira golayaal talo-bixin iyo fulin oo ka qayb qaata maamulka iyo go’aan qaadashada.
 Nidaamku wuxuu dhiirrigeliyaa waxbarashada, ilaalinta nabadda iyo horumarinta bulshada.
 Xilka ugu sarreeya ee Imaamnimada waxaa lagu helaa dhaxaltooyo. Waalidka ayaa u gudbiya caruurtiisa, xubin ka tirsan qoyskiisa ama xigtadiisa.

 Saameynta Bulshada 

Imaamnimadu waxay bulshada u fududeysaa helitaanka nidaam caddaalad ku dhisan oo Islaami ah, isla markaana dhiirrigeliya horumar, waxbarasho iyo ilaalinta qiyamka diinta iyo dhaqanka suubban.